El presidente congoleñu, Patrice Y. Lumumba, sentía quel so mandatu na nueva república yera mínimu y sintióse engañáu pola poca ayuda que-y emprestaben les tropes occidentales de les Naciones Xuníes, a pesar de la rapidez coles que fueren unviaes. Lumumba pidió socorru a la Xunión Soviética pa detener los intentos separatistes de les dos provincies, Katanga y Kasai. El gobiernu soviéticu de Nikita Khrushchov concedió-y aviones, camiones y armes, pero llegó demasiáu tarde pa evitar la masacre de los luba en Kansai a manes del exércitu congoleñu. Con too y con eso, layuda soviética foi interpretada nEstaos Xuníos como una reblagada na Guerra Fría. Poro, creóse un clima de caos y violencia na rexón, na que sentemecíen los intentos independentistes de do Estaos non reconocíos, los intentos mutuos de destitución de los presidentes del Congo belga y la República Democrática del Congo, les masacres étniques, les entá áscuares de los intereses coloniales, el tracamundiu del exércitu congoleñu y les intervenciones militares de la ONX y lXunión Soviética.